recursal/SuperWikiNEXT-32B huggingface dataset:
*Egretta gularis*
**கரைக் கொக்கு** (*Reef Heron*) தெற்கு ஆப்பிரிக்கா, ஐரோப்பா, ஆசியாவில் பலபகுதிகளிலிலும் பரவலாகக் காணப்படும் கொக்கு வகையாகும். கடற்கரைக்குப் பக்கத்தில் காணப்படும் இவை கொஞ்சம் சாம்பல் நிறத்தில் உடல் அமைப்பைப் பெற்றுள்ளது. தோற்றத்தில் சில சமயங்களில் சின்னக் கொக்குடன் இக்கொக்குவைக் கொண்டு குழப்பிக்கொள்வார்கள்.

விளக்கம்
--------

இப்பறவைகள் சாம்பல் நிறத்திலும், வெள்ளை நிறத்திலும் காணப்படுகிறது. இவற்றில் வயது வித்தியாசத்தில் நிறம் மாறத்துவங்குகிறது. இவற்றின் இனப்பெருக்க காலத்தில் கால்களும்,அலகுகளும் சிவந்து காணப்படுகிறது.

பரவல்
-----

இந்தியாவின் தமிழகப் பகுதியைச் சார்ந்த இந்த பறவை வெப்ப மண்டலப் பகுதிகளான மேற்கு ஆப்பிரிக்கா, செங்கடல், ஈரான் பகுதியில் துவங்கி இந்தியா வரை பரவியுள்ள பாரசீக வளைகுடா பகுதியிலும் காணப்படுகிறது. இலங்கை, லட்சத்தீவு போன்றவற்றிலும் கூடுகட்டி இனப்பெருக்கம் செய்கிறது. ஸ்பெயின் நாட்டிலும் குறைந்த அளவு பரவியுள்ளது. தென்னமரிக்கா, வட அமெரிக்கா, கரிபியன் கடல் பகுதி போன்ற இடங்களிலும் பரவியுள்ளது.
இவற்றின் உணவு வகைகள் பொதுவாக நீரில் வாழும் பூச்சிகள், நண்டுகள், இறால் போன்ற உயிரினங்களை உட்கொள்கிறது. நீர்நிலைகளுக்கு அருகில் பரந்த சமவெளிப்பகுதியில் முட்டையிட்டு இனப்பெருக்கம் செய்கிறது. சூன் மாதம் முதல் ஆகஸ்ட் மாதம் வரை செங்கடல் பகுதில் இனப்பெருக்கம் செய்கிறது. ஆனால் இந்தியாவில் மழைக் காலமான ஏப்ரல் முதல் ஆகஸ்ட் மாதம் வரையிலும், ஆப்பிரிக்கா போன்ற நாடுகளில் ஏப்ரல் முதல் செப்டம்பர் வரையிலு இனப்பெருக்கம் செய்கிறது. இந்த குறிப்பிட்ட காலங்களில் இலங்கையிலும் கூட்டம் கூட்டமாக இனப்பெருக்கம் செய்கிறது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Egretta gularis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

மேலும் பார்க்க
--------------
ஒரு மனிதனின் உயிர் பிரிந்த பின்பு, அந்த உடல் மண்ணில் புதைக்கப்பட்டோ அல்லது நெருப்பில் எரித்துச் சாம்பலாக்கப்பட்டோ அழிக்கப்படுகிறது. உயிர் பிரிந்த உடல் அழிக்கப்படுவதற்கு முன்பாக சில சடங்குகள் (நடைமுறைகள்) செய்யப்படுகின்றன. இதற்கு **இறுதிச் சடங்கு** என்று பெயர். இவை பெரும்பான்மையாக அவர்கள் சார்ந்துள்ள சமயங்களின் கொள்கைகளுக்கும் அவற்றின் கட்டுப்பாடுகளுக்கும் உட்பட்டதாக உள்ளது.

இந்து சமய ஈமச் சடங்குகள்
------------------------

இந்து சமயத்தில் இறந்தோருக்காகச் செய்யப்படும் ஈமச் சடங்குகள் சாதிகள் வாரியாகவும், பூவியியல் அடிப்படையில் சில மாற்றங்களோடு நிகழ்கின்றன. இச்சடங்குகள் இறப்புச் சடங்குகள், ஈமச் சடங்குகள், ஈமக் கிரியைகள் என்றும் வழங்கப்படுகின்றன.

ஒருவர் இறந்துவிட்டதாக அறிந்தபின்னர், அவருக்கு நல்லாடையினை அணிவித்து வடக்கு தெற்காக தரையில் படுக்க வைக்கின்றனர். அவர் சைவ சமயத்தவர் என்றால் நெற்றியில் திருநீறு பட்டையிடுவர், வைணவராக இருந்தால் திருநாமம் தரிப்பர். இறந்தவரது தலைக்கு மேலே நெல் நிறைந்த மரக்கால் வைப்பதும், அருகே காமாட்சி விளக்கேற்றி வைப்பதும் நிகழ்கிறது. 

* தேங்காய் உடைத்தல்
* நல்லெண்ணெய், சீகற்காய் வைத்தல்
* தண்ணீர் கொண்டு வருதல்
* குளிப்பாட்டுதல்
* கோடி போடுதல்
* பின்னப்பூ இடுதல்
* கண்பார்த்தல்
* நெய்ப்பந்தம் காட்டுதல்
* பாடை மாற்றுதல்
* கொள்ளி வைத்தல்

ஆதாரங்கள்
---------

1. ↑  இறப்புச் சடங்குகள்
**புதுப்பேட்டை துர்க்கையம்மன் கோயில்** தமிழ்நாட்டில் திருநெல்வேலி மாவட்டம், புதுப்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் துர்க்கை அம்மன் சன்னதியும், வள்ளி, தெய்வானை, நவக்கிரக, தட்சிணாமூர்த்தி, சுடலை, சங்கிலி பூதத்தார், தளவாய் மாடசாமி, பேச்சியம்மாள், பிரம்மாச்சி, பட்டவராயன், பொம்மக்கா, திம்மக்கா உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. மாசி மாதம் சிவன் ராத்திரி முக்கிய திருவிழாவாக நடைபெறுகிறது. [[தை மாதம்]] வருஷாபிஷேகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பொறுமை** (Patience) என்பது துன்பம் ஏற்படும்போது உணர்ச்சி வயப்படாமலும், கோபம் கொள்ளாமலும் இருக்கும் மனநிலை ஆகும். மற்றவர் இகழும் போதும், நீண்ட தாமதங்கள் ஏற்படும் போதும், பிரச்சனைகள் ஏற்படும் போதும், தொடர்துன்பங்கள் வரும் போதும், சில அசாதரண சூழ்நிலைகளிலும் அமைதியாக இருக்கும் குணம் ஆகும். இந்த குணம் பல்வேறு உடல் நோய்களில் இருந்தும், மன நோய்களில் இருந்தும் பாதுகாப்பதாக கருதப்படுகிறது.

அறிவியல் பார்வை
---------------

பரிணாம உளவியலிலும் அறிவாற்றல் நரம்பு அறிவியலிலும் பொறுமையைப் பற்றி ஆய்வுகள் மேற்கொள்ளப்படுகின்றன. மனிதனும் விலங்குகளும் கொண்டிருக்கும் முடிவு செய்யும் திறமையைப் பற்றி ஆராய்ந்த போது, சிறிது நேரம் காத்திருந்தால் சிறிய நன்மை அடையலாம் என்றும், நீண்ட காலம் காத்திருந்தால் பெரிய நன்மைகளை அடையலாம் என்றும் இரண்டு விருப்பத் தேர்வைக் கொடுக்கும் போது, சிறிது நேரம் காத்திருந்து சிறிய நன்மை என்பதையே பெரும்பாலும் தேர்வு செய்கிறார்கள். இதை ஆன்மிகத்தில் சிற்றின்பம் என்றும் பேரின்பம் என்றும் விளக்குகிறார்கள்.
தாமதமாகும் இணைய தளங்களைக் காட்டிலும், விரைவில் ஏற்றப்படும் இணைய தளங்களையே பயனர்கள் விரும்புவதை எடுத்துக்காட்டாகக் கொள்ளலாம்.

நூல்களில் குறிப்புகள்
---------------------

### திருக்குறள்

திருக்குறளில், பொறையுடைமை என்ற அதிகாரத்தில் பொறுமையின் பெருமைகளை திருவள்ளுவர் விளக்கியுள்ளார்.

எடுத்துக்காட்டாக:   

**அகழ்வாரைத் தாங்கும் நிலம்போலத் தம்மை**  

**இகழ்வார்ப் பொறுத்தல் தலை.**   

குறள் விளக்கம்:   

தன்னைத் தோண்டுபவரை பொறுத்துத் தாங்கிக் கொள்ளும் நிலம்போல, தம்மை இகழ்ந்து பேசுபவரைப் பொறுத்துக் கொள்ளுதல் முதன்மையான அறமாகும்.
**பாம்பு நச்சு** *(Snake venom)* என்பது பெருமளவு மாற்றமடைந்த பாம்பின் உமிழ்நீர். இது பல்வேறு புரதங்கள், நொதிகள் மற்றும் சில அடங்கிய கலவை. பாம்புகளின் நச்சுச் சுரப்பிகள் என்பவை மாற்றமடைந்த பரோட்டிட் உமிழ்நீர்ச் சுரப்பிகளே.

நச்சின் தன்மை ஒவ்வொரு வகைப் பாம்பையும் பொறுத்து மாறுபடும். நல்ல பாம்பின் நச்சு நரம்பு மண்டலத்தைப் பாதிக்கும். விரியன் பாம்பின் நச்சு குருதியைப் பாதிக்கும். கடற்பாம்பு நச்சோ நரம்பு மண்டலம், குருதி இரண்டையும் பாதிப்பதோடு தசைகளையும் பாதிக்கும்.

பயன்கள்
-------

பாம்பு நஞ்சில் உள்ள சில் பொருட்கள் மருத்துவ பயன்களைக் கொண்டுள்ளன. Pit viper என்னும் ஒருவகை விரியன் பாம்பின் நஞ்சில் உள்ள பொருளுக்கு குருதி அழுத்தத்தைக் குறைக்கும் ஆற்றல் உள்ளது கண்டறியப்பட்டது. அந்த பொருளை ஆராய்ந்து, அதை செயற்கையாக தயாரித்து குருதி அழுத்தத்தைக் கட்டுப்படுத்தும் மருந்தாக பயன்படுத்தப்படுகிறது.

மேற்கோள்கள்
-----------

1. ↑  "Reptile Venom Research". Australian Reptile Park. 2 பிப்ரவரி 2010 அன்று மூலம் பரணிடப்பட்டது. 21 December 2010 அன்று பார்க்கப்பட்டது.
2. ↑  (edited by) Halliday; Adler, Tim; Kraig (2002). *Firefly Encyclopedia of Reptiles and Amphibians*. Toronto, Canada: Firefly Books Ltd.. பக். 202–203. பன்னாட்டுத் தரப்புத்தக எண்:1-55297-613-0.
3. ↑  நல்லதும் செய்யும் நஞ்சு!, ஹாலாஸ்யன், இந்து தமிழ், 2019 நவம்பர் 26
**சோவியத் குழுவுள்ள நிலா நிகழ்ச்சிநிரல்கள்** (**Soviet crewed lunar programs)** என்பது அமெரிக்க அப்பல்லோ திட்டத்துடன் போட்டியிட்டு நிலாவில் மனிதர்களை தரையிறக்க சோவியத் யூனியன் பின்பற்றிய தொடர்ச்சியான திட்டங்களாகும். சோவியத் அரசாங்கம் அத்தகைய போட்டியில் பங்கேற்க மறுத்தது , ஆனால் 1960 களில் இரண்டு திட்டங்களை கமுக்கமாகப் பின்பற்றியது. சோயுஸ் 7 கே - எல் 1 (புரோட்டான் - கே ராக்கெட் மூலம் தொடங்கப்பட்ட சோண்ட் விண்கலம்) மற்றும் சோயுஸ் 8 கே - லோக் மற்றும் எல் கே விண்கலத்தைப் பயன்படுத்தி நிலாத் தரையிறக்கம் N1 ராக்கெட் மூலம் ஏவப்பட்டது. 1968 டிசம்பர் 24 - 25 அன்று முதல் குழு நிலா வட்டணையின் இரட்டை அமெரிக்க வெற்றிகளைத் தொடர்ந்து (அபோலோ 8) மற்றும் ஜூலை 20,1969 அன்று முதல் நிலவு தரையிறக்கம் (அபோலோ 11) , தொடர்ச்சியான பேரழிவு N1 தோல்விகளால் இரண்டு சோவியத் திட்டங்களும் இறுதியில் முடிவுக்கு கொண்டு வரப்பட்டன. புரோட்டான் அடிப்படையிலான சோண்ட் திட்டம் 1970 இல் நீக்கம் செய்யப்பட்டது. N1 - L3 திட்டம் 1974 இல் நடைமுறையில் நிறுத்தப்பட்டது. இது 1976 இல் அதிகாரப்பூர்வமாக நீக்கம் செய்யப்பட்டது. சோவியத் விண்வெளி வீரர்கள் ஒருபோதும் நிலாவைச் சுற்றி வரவோ அல்லது தரையிறங்கவோ இல்லை. இரண்டு சோவியத் திட்டங்களின் விவரங்களும் 1990 வரை கமுக்கமாகவே வைக்கப்பட்டிருந்தன , பின்னர் சோவியத் அரசு அவற்றைத் திறந்த அணுகுமுறைக்(*கிளாஸ்னோஸ்த்)* கொள்கையின் கீழ் வெளியிட இசைந்தது.

காட்சிமேடை
----------

* உலோக் (சொயூசு 7K-L3)  உலோக் (சொயூசு 7K-L3)
* LK தரையிறங்கி -  நிலாவில் Lunniy Korabl இன்  எழுச்சி LK தரையிறங்கி - நிலாவில் Lunniy Korabl இன் எழுச்சி
* Apollo CSM and உலோக் (சொயூசு 7K-L3) (அளவுக்கு).  நிலாப் பயணக் கட்டளைக்கலங்கள் Apollo CSM and உலோக் (சொயூசு 7K-L3) (அளவுக்கு). நிலாப் பயணக் கட்டளைக்கலங்கள்
* LK தரையிறங்கியும் Apollo தரையிறங்கியும் ( அளவுக்கு). குழுவுள்ள தரையிறங்கிகள் LK தரையிறங்கியும் Apollo தரையிறங்கியும் ( அளவுக்கு). குழுவுள்ள தரையிறங்கிகள்

மேலும் காண்க
------------

* அப்பல்லோ திட்டம்
* நிலாத் தேட்டம்
* *நிலாவில் முதல்* - ஒரு 2005 உருசியக் கேலிச்சித்திரப் படம்
* சோவியத் விண்வெளி திட்டம்

மேற்கோள்கள்
-----------

வெளி இணைப்புகள்
---------------

* சோவியத் மனித நிலாத் திட்டம்
**கூத்தியார்குண்டு** (ஆங்கில மொழி: *koothiyarkundu*) என்னும் ஊரானது, இந்திய நாட்டில் தென்மாநிலமான தமிழ்நாட்டின் மதுரை மாவட்டத்திலுள்ள திருப்பரங்குன்றம் வட்டத்தில் உள்ளது. இவ்வூரில் மிகப் பழமையான மீனாட்சி அம்மன் கோயில் உள்ளது.

இவ்ஊரினைச் சுற்றி திருப்பரங்குன்றம், நிலையூர், தோப்பூர், கப்பலூர், கருவேலம்பட்டி போன்ற ஊர்கள் அமைந்துள்ளன.

தொழில்
------

கூத்தியார்குண்டிற்கு மிக அருகில் கப்பலூர் சிட்கோ தொழிற் பேட்டை அமைந்துள்ளது. அங்கு சிறிய குண்டூசி தயாரிப்பு முதல் மிகப் பெரிய கனரக வாகன தொழிற்சாலைகள் வரை சுமார் 300 தொழிற்சாலைகள் அமைந்துள்ளன. ஆதலால் தொழில் வளர்ச்சியில் வேகமாக வளர்ந்து வருகிறது.

விவசாயம்
--------

கூத்தியார்குண்டு கண்மாய் ஆனது சுமார் 600 ஹெக்டேர் பரப்பளவில் அமைந்துள்ளது. சுமார் 300 ஹெக்டேருக்கு மேற்பட்ட அளவு உடைய நன்செய் நிலமும், சுமார் 300 ஹெக்டேருக்கு மேற்பட்ட புஞ்சை நிலங்களும் உள்ளன. ஆனால் இன்று அவற்றில் பாதிக்கு மேற்பட்ட பரப்பு குடியிருப்புகளாக மாறியுள்ளது. இவ்வூரில் நெல், வாழை, தென்னை, கடலை போன்ற தானியங்களும், விளை பொருட்களும் தயாரிக்கப்பட்டு ஏற்றுமதி செய்யப்படுகின்றன.

மக்கள் தொகை
-----------

இவ்வூரில் சுமார் 5000க்கும் மேற்பட்ட ஆண்களும், பெண்களும் உள்ளனர். இவ்வூரில் பல்வகை மக்கள் வாழ்கின்றனர். அவர்களில் தேவேந்திர குல வேளாளர் (மல்லர்), கள்ளர், பிள்ளைமார், நாடார், அருந்ததியர் போன்ற மக்கள் வாழ்கின்றனர்.

கல்வி நிறுவனங்கள்
-----------------

இங்கு நடுநிலைப் பள்ளி ஒன்று உள்ளது. வேறு சொல்லிக் கொள்ளும் அளவு கல்வி நிறுவனங்கள் இல்லாதது இவ்வூரின் கல்வி நிலையை பாதிப்படைய வைத்துள்ளது. இவ்வூரில் இருந்து மேல்நிலை கல்விக்கு திருநகர் அல்லது திருமங்கலம் செல்ல வேண்டியுள்ளது.

இவ்வூரில் பிறந்த அக்கினி ராசு அவர்கள் இந்திய ராஜ்யசபையின் உறுப்பினராக இருந்துள்ளார். மேலும், தமிழ் சினிமாவின் முக்கிய ஆளுமைகளில் ஒருவராக வளர்ந்து வரும் இயக்குனர்,ஒளிப்பதிவாளர் வேல்ராஜா அவர்களும் இவ்வூரைச் சேர்ந்தவரே.

மேலும் தமிழ் நாடு அரசின் பல்வேறு துறைகளில் பணிபுரியும் உதவி வேளாண் இயக்னர்களும், காவல் துறை அதிகாரிகளும், கிராம நிர்வாக அலுவலர், வங்கி ஊழியர்கள் என உயர் பதவிகளில் உள்ளவர்கள் இங்கு வசிக்கின்றனர்.

மேற்கோள்கள்
-----------

1. ↑  "Dwell on the past". *The Hindu* (ஆங்கிலம்). 2014-01-16. 2023-07-31 அன்று பார்க்கப்பட்டது.
2. ↑  தினத்தந்தி (2023-07-17). "திருப்பரங்குன்றம் அருகே மதுக்கடை திறக்க கிராம மக்கள் எதிர்ப்பு". *www.dailythanthi.com*. 2023-07-31 அன்று பார்க்கப்பட்டது.
3. ↑  "கூத்தியார்குண்டு கண்மாய்க்காக காத்திருக்கும் விவசாயிகள் - Dinamalar Tamil News". *Dinamalar*. 2018-10-21. 2023-07-31 அன்று பார்க்கப்பட்டது.

வெளி இணைப்பு
------------
**புதுப்பேட்டை படவேட்டு எல்லையம்மன் கோயில்** தமிழ்நாட்டில் வேலூர் மாவட்டம், புதுப்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் படவேட்டு எல்லையம்மன் சன்னதியும், விநாயகர், துர்க்கை, ஐயப்பன், முருகர், நவகிரகம் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடிப்பெருவிழா மாதம் முக்கிய திருவிழா நடைபெறுகிறது. கந்தசஸ்டி மாதம் திருவிழா நடைபெறுகிறது. ஆடி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாபநாசம் அணை**, தமிழ்நாட்டிலுள்ள திருநெல்வேலியிலிருந்து சுமார் 50 கிமீ தொலைவில் உள்ளது. இது திருநெல்வேலி மாவட்டத்தின் ஒரு முக்கிய அணையாகும். இந்த அணையில் 143 அடிவரை நீரைத் தேக்க இயலும். அணையின் கொள்ளளவு 5,500 மில்லியன் கனஅடி. பாபநாசம் மலையில் ஆங்கிலேயர் காலத்தில் 1942 இல் இந்த அணை கட்டப்பட்டது. இவ்வணையிலிருந்து திருநெல்வேலி மற்றும் தூத்துக்குடி மாவட்டங்களில் தாமிரபரணி ஆறு பாய்கிறது. இதன் மூலம் இவ்விரு மாவட்டங்களும் பாசன வசதி பெறுகின்றன. மேலும் திருநெல்வேலி, தூத்துக்குடி, மற்றும் விருதுநகர் ,தென்காசி மாவட்டங்களின் ஆண்டு முழுவதுக்குமான குடிநீர் தேவையை அணை தருகிறது.

புனல்மின் உற்பத்தி நிலையம்
--------------------------

பாபநாசம் அணையில் புனல் மின் நிலையம் செயல்பட்டுவருகிறது. இது 28 மெகாவாட் திறன் கொண்டது. இதில் நான்கு ஃபிரான்சிஸ் விசையாழி-மின்னாக்கிகள் உள்ளன. முதல் அலகு 1944 ஆம் ஆண்டு நிறுவப்பட்டது. இது தமிழ்நாடு உற்பத்தி மற்றும் பகிர்மான கழகத்தால் இயக்கப்படுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***Papanasam Dam***   
என்பதின் ஊடகங்கள் உள்ளன. 


1. ↑  "காப்பகப்படுத்தப்பட்ட நகல்". 2013-02-03 அன்று மூலம் பரணிடப்பட்டது. 2013-06-29 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2016-12-02 அன்று மூலம் பரணிடப்பட்டது. 2016-08-05 அன்று பார்க்கப்பட்டது.

* DAMS OF NATIONAL IMPORTANCE பரணிடப்பட்டது 2011-07-21 at the வந்தவழி இயந்திரம்
**பீனா கண்ணன் (Beena Kannan)**, சீமாட்டி டெக்ஸ்டைல்ஸ் நிறுவனத்தின் தலைமை நிர்வாக அதிகாரி மற்றும் முன்னணி ஆடை வடிவமைப்பாளர் ஆவார்.

தொழில்
------

பல்கலைக்கழக படிப்பிற்குப் பிறகு, இவர், தனது தந்தை மற்றும் கணவருடன் 1980 இல் குடும்பத் தொழிலான ஜவுளி சில்லறை வணிகமான 'சீமாட்டி'யில் சேர்ந்தார். 'சீமாட்டி' நிறுவனம், இவரது தாத்தா, பிரபல ஜவுளி வியாபாரி வீரையா ரெட்டியார் என்பவரால் தொடங்கப்பட்டது. இவர் தென்னிந்தியாவில் மிகவும் கவனிக்கப்பட்ட திருமண பட்டு புடவை வடிவமைப்பாளர்களில் ஒருவரானார். மேற்கத்திய மற்றும் வட இந்திய நாகரீகங்களின் தாக்குதலை எதிர்கொண்டாலும் புடவைகளுக்கான இடத்தின் பெருமையைத் தக்கவைத்துக்கொள்வதற்கான இவரது முயற்சிகள் இவரது தனித்துவமான பங்களிப்பாகத் தோன்றுகிறது.

சாதனை / விருதுகள்
-----------------

பீனா கண்ணன் உருவாக்கிய மிக நீளமான பட்டுப் புடவை (அரை கிமீ ) 2007 இல் கின்னஸ் சாதனை புத்தகத்திலும் லிம்கா சாதனை புத்தகத்திலும் இடம்பிடித்தபோது அனைவரின் கவனத்தை ஈர்த்தார். ஐக்கிய அரபு எமிரேட்ஸ் (2007) மற்றும் அமெரிக்காவில் (2009) தனது புடவை வடிவமைப்புகளை அறிமுகப்படுத்தினார். நெசவு சமூகங்களுடனான இவரது உறவு, 2009 இல் கோவை ஈரோடு நெசவு சமூகத்தின் "வாழ்நாள் சாதனையாளர் விருதை" இவருக்குப் பெற்றுத் தந்தது. செப்டம்பர் 2011 இல், பீனா கண்ணன் வடிவமைத்த புடவைகள் "ஸ்வரோவ்ஸ்கி எலிமெண்ட்ஸ் 2011″ நிகழ்ச்சியில் பங்குபெற்றவர்களால் பயன்படுத்தப்பட்டன.

மேற்கோள்கள்
-----------

1. ↑  "Beena Kannan". *Seematti Website*. 19 ஜனவரி 2022 அன்று மூலம் பரணிடப்பட்டது. 3 April 2021 அன்று பார்க்கப்பட்டது.
2. ↑  "Beena Kannan Designed Saris walk the "Swarovski Elements 2011″ Ramp". *LiveMango*. Kochi, Kerala, India. September 13, 2011. 2012-04-19 அன்று மூலம் பரணிடப்பட்டது. 2011-09-14 அன்று பார்க்கப்பட்டது.
3. ↑  "Beena Kannan Designed Saris walk the "Swarovski Elements 2011" Ramp". *moneylife*. 2011-09-13. 2013-12-21 அன்று மூலம் பரணிடப்பட்டது. 2011-09-13 அன்று பார்க்கப்பட்டது.
**உமாபதி சிவாசாரியர்**, சைவ சித்தாந்த நூலாசிரியர்களுள் முக்கியமானவர். நாயன்மார்களுக்குப் பின் சைவ சித்தாந்தக் கோட்பாடுகளைப் பரப்பியவர்களுள் முக்கியமானவராக இவர் விளங்குகிறார். சைவர்களால் சந்தான குரவர்கள் எனப் போற்றப்படும் நால்வருள் இவரும் ஒருவர். மெய்கண்ட சாத்திரங்கள் எனப்படும், சைவ சித்தாந்த நூல்கள் பதினான்கில் சிறிதும் பெரிதுமான எட்டு நூல்களை இயற்றியவர் இவரே.

இளமைக் காலம்
------------

13 ஆம் நூற்றாண்டின் இறுதிப்பகுதியிலும், 14 ஆம் நூற்றாண்டின் முற் பகுதியிலும் வாழ்ந்த இவர் சிதம்பரத்திலே தில்லைவாழ் அந்தணர் மரபில் பிறந்தவர். இவர் மெய்கண்ட தேவரின் மாணவரான மறைஞான சம்பந்தரைக் குருவாகக் கொண்டு அவரிடம் சைவ நூல்களைப் பயின்றவர்.

நூல்கள்
-------

மெய்கண்ட சாத்திரங்களுள் அடங்கும், சிவப்பிரகாசம், திருவருட் பயன், வினா வெண்பா, போற்றிப் பஃறொடை, கொடிக்கவி, நெஞ்சுவிடுதூது, உண்மை நெறி விளக்கம், சங்கற்ப நிராகரணம் என்னும் எட்டு நூல்கள் இவரால் இயற்றப்பட்டவை.

இவை தவிர, சேக்கிழாரின் திருத்தொண்டர் புராணத்தைச் சுருக்கித் திருத்தொண்டர் புராண சாரம் என்னும் பெயரிலும், சேக்கிழாரின் வரலாற்றைச் சேக்கிழார் புராணம் என்னும் பெயரிலும் எழுதினார். சிதம்பரம் கோயிலின் வரலாற்றைக் கோயிற் புராணம் என்னும் பெயரில் 100 பாடல்களால் பாடியுள்ளார். திருமுறை கண்ட புராணம், திருப்பதிக் கோவை என்னும் பிரபந்தங்களும் இவரால் இயற்றப்பட்டவையே. இவர் வடமொழியிலும் திறமை பெற்றிருந்ததால், அம் மொழியிலிருந்த பௌஷ்கராகமத்துக்குப் பௌஷ்கர சங்கிதா பாஷ்யம் என்னும் பெயரில் தெளிவுரையும் எழுதியுள்ளார்.

கொடிக்கவி பாடிய வரலாறு
----------------------

சிதம்பரம் கோயிலில் பூசை செய்யும் உரிமை கொண்ட தில்லை மூவாயிரவர்களுள் ஒருவர். இவர் தீட்சிதர் அல்லாதவரான ஒருவரைத் தனது குருவாகக் கொண்டார். இதனால் தில்லைவாழ் அந்தணர்கள் இவரைத் தங்கள் சமுதாயத்திலிருந்து நீக்கியதுடன் கோயிலில் பூசை செய்யும் உரிமையையும் மறுத்தனர். இதனால் இவர் சிதம்பரத்தை விட்டு நீங்கி வேறிடத்தில் வாழ்ந்துவந்தார். அடுத்த தடவை கோயிலில் கொடியேற்றுவதற்கென இவருடைய முறை வந்தபோது அதற்கான உரிமை இன்னொரு அந்தணருக்கு வழங்கப்பட்டது. எனினும் அவர் ஏற்றும்போது கொடி ஏறவில்லையாம். அப்போது சிவபிரானின் திருவருளால் உண்மை உணர்ந்த அந்தணர்கள் உமாபதி சிவத்தை வரவழைத்துக் கொடியேற்றும்படி கேட்டுக் கொண்டனராம். அச் சமயம் உமாபதியார் நான்கு பாடல்களைப் பாடி ஏறாதிருந்த கொடியை ஏற்றி வைத்தாராம். இவ்வாறு கொடியேறப் பாடிய நான்கு பாடல்களும் கொடிக்கவி என்ற பெயரில் மெய்கண்ட சாத்திரங்களுள் ஒன்றாக மதிக்கப்படுகின்றது.

உசாத்துணைகள்
------------

* பூலோகசிங்கம், பொ. *அ. சதாசிவம்பிள்ளையின் பாவலர் சரித்திர தீபகம்*, கொழும்புத் தமிழ்ச் சங்கம், கொழும்பு, 1975
* இராசமாணிக்கனார். மா. *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

| * பா
* உ
* தொ
 சமயகுரவர்  |
| --- |
| 
* பட்டியல்
* வலைவாசல்
* விக்கித்திட்டம்

 |
| சமயகுரவர் | 
* திருஞானசம்பந்தர்
* திருநாவுக்கரசர்
* சுந்தரர்
* மாணிக்கவாசகர்

 |
| அகச்சந்தான குரவர் | 
* திருநந்திதேவர்
* சனத்குமாரர்
* சத்தியஞான தரிசினிகள்
* பரஞ்சோதியார்

 |
| புறச்சந்தான குரவர் | 
* மெய்கண்ட தேவர்
* அருணந்தி சிவாச்சாரியார்
* மறைஞானசம்பந்தர்
* உமாபதி சிவாச்சாரியார்

 |
| 
* பட்டியல்
* வலைவாசல்
* 

 |
Historic site in ஏலூரு, இந்தியாவார்ப்புரு:SHORTDESC:Historic site in ஏலூரு, இந்தியா
**ஏலூரு புத்தர் பூங்கா** இந்தியாவின் ஆந்திரப் பிரதேச மாநிலம், மேற்கு கோதாவரி மாவட்டம், ஏலூரு நகரில் அமைந்துள்ளது.ஏலபுரி என்பது ஏலூர் நகரத்தின் பண்டைய பெயராகும். கஜ வல்லிவாரி செருவு (ஆங்கிலம்: Gaja Vallivari Cheruvu) என்பது ஏலபுரி நகரத்தில் (ஆங்கிலம்: Helapuri town) உள்ள பழமையான குளங்களில் ஒன்றாகும். சாளுக்கியர் ஆட்சிக் காலத்தில் யானைகள் இக்குளத்தில் தண்ணீர் குடித்தன. கி.பி. 11 ஆம் நூற்றாண்டு வரை, ஏலூரு வேங்கி வம்சத்தின் முன்னாள் தலைநகரமாகத் திகழ்ந்தது.

புத்தர் சிலை
------------

கஜ்ஜலவரி செருவு  என்ற பெயரில் அமைந்துள்ள குளத்தின் நடுவில் ஓர் அற்புதமான 74 அடி  உயர புத்தர் சிலை கட்டப்பட்டது. புத்தரின் போதனைகளைப் பரப்புவதற்காக ஓர் ஓவியக் கூடமும் உருவாக்கப்பட்டது. சிலையின் பீடத்தில் புகழ்பெற்ற அமராவதி சிற்பங்கள் அலங்கரிக்கின்றன. ஐக்கிய ஆந்திராவின் கடைசி முதலமைச்சராக இருந்த நல்லாரி கிரண் குமார் ரெட்டி இதனை திறந்து வைத்தார்.

மேலும் பார்க்கவும்
------------------

* மிக உயரமான சிலைகளின் பட்டியல்
* சிலைகளின் பட்டியல்

மேற்கோள்கள்
-----------

1. ↑  "Buddha Park History". *Buddha Park History ~ BUDDHA PARK - ELURU*. 2013-06-12. 2019-06-02 அன்று பார்க்கப்பட்டது.
2. ↑  Nagaraja, G. (2013-05-04). "Gajjalavari Cheruvu set to turn into a Buddhist centre" (in en-IN). *The Hindu*. பன்னாட்டுத் தர தொடர் எண்:0971-751X. .
3. ↑  "Infotainment for schoolchildren" (in en-IN). *The Hindu*. 2014-05-12. பன்னாட்டுத் தர தொடர் எண்:0971-751X. .
4. ↑  Karan, Ram (2015-10-25). "Buddhist motifs for Brand Amaravati" (in en-IN). *The Hindu*. பன்னாட்டுத் தர தொடர் எண்:0971-751X. .
**வி. கே. கார்க்** என்பவர் பதிண்டாவில் உள்ள பஞ்சாப் மத்திய பல்கலைக்கழகத்தின் சுற்றுச்சூழல் மற்றும் பூமி அறிவியல் பள்ளியின் புலத்தலைவர் ஆவார். இவர் பஞ்சாப் நடுவன் பல்கலைக்கழக மாணவர் நல பொறுப்பாளர் ஆவார். இவர் 2014 சனவரி-பிப்ரவரியில் ஆத்திரேலியாவின் ஜீலாங்கின் டீக்கின் பல்கலைக்கழகத்தின் வருகை தரும் விஞ்ஞானியாகவும், 2015-ல் லோசான், சுவிட்சர்லாந்து சென்றுவந்தார்.

கல்வி மற்றும் தொழில்
--------------------

கார்க் 1985-ல் குருச்சேத்திரப் பல்கலைக்கழகத்தில் இளம் அறிவியல் பட்டப்படிப்பினை உயிரியலில் முடித்தார். 1987ல் முது அறிவியல் பட்டத்தினை வேதியியலில் ஹிசார், செளதரி சரண் சிங் அரியானா வேளாண் பல்கலைக்கழகத்தில் முடித்து, பின்னர் 1992-ல் முனைவர் பட்டத்தினை முடித்தார். கிசார், செளதரி சரண் சிங் அரியானா வேளாண் பல்கலைக்கழகத்தில் வேளாண்மைத் துறையில் உதவி விஞ்ஞானியாக (1992-1996) தனது ஆராய்ச்சி வாழ்க்கையைத் தொடங்கினார். பின்னர் இவர் சுற்றுச்சூழல் அறிவியல் மற்றும் பொறியியல் துறையில், குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகத்தில், இணைப் பேராசிரியராகவும் (1996-2004), பேராசிரியராகவும் (2004-2016) பணியாற்றினார். இவர் 2016-ல் பஞ்சாப் மத்திய பல்கலைக்கழகத்திற்கு மாறினார். இங்கு இவர் பல்வேறு பதவிகளை வகித்தார்.

ஆய்வுப் பணி
-----------

கார்க் 7 முனைவர் பட்ட மாணவர்களுக்கு வழிகாட்டியுள்ளார். சுமார் 150 ஆய்வுக் கட்டுரைகளை வெளியிட்டுள்ளார்.

விருதுகள்
---------

* 2007-எல்செவியரால் சிறந்த மதிப்பாய்வாளர் விருது.
* 2010-ல், எல்செவியரிடமிருந்து சிறந்த மதிப்பாய்வாளர் விருது.
* 2011-ல், இந்தியாவின் உயிரித்தொழில்நுட்ப சமூக ஆராய்ச்சிப் பணிக்கான மிக உயர்ந்த மேற்கோள்களுக்கான விருதைப் பெற்றார்.
* 2012-ல், தாம்சன் ராய்ட்டர்ஸ் இந்தியா மேற்கோள் விருது.
* 2013-ல், எல்செவியரிடமிருந்து சிறந்த மதிப்பாய்வாளர் விருது

மேற்கோள்கள்
-----------

1. ↑  "Indian Research Information Network System".
2. ↑  "Solid and hazardous Waste Management - Course". *onlinecourses.swayam2.ac.in*. 2022-01-15 அன்று பார்க்கப்பட்டது.
3. ↑  "Professor | Central University of Punjab". *www.cup.edu.in* (ஆங்கிலம்). 2022-01-15 அன்று பார்க்கப்பட்டது.
4. ↑  "Professor | Central University of Punjab". *cup.edu.in* (ஆங்கிலம்). 2022-01-18 அன்று பார்க்கப்பட்டது.
5. ↑  "GJUST Biodata of Prof. Garg" (PDF).
6. ↑  "Prof. V. K. Garg| Central University of Punjab". *cup.edu.in* (ஆங்கிலம்). 2022-01-18 அன்று பார்க்கப்பட்டது.
7. ↑  "CUPB Prof. V. K. Garg CV" (PDF).

வெளி இணைப்புகள்
---------------

* வி. கே. கார்க் publications indexed by Google Scholar

விக்கிமீடியா பொதுவகத்தில்,  
 ***வி. கே. கார்க்***   
என்பதின் ஊடகங்கள் உள்ளன. 



|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* ORCID
* Scopus

 |
**சங்கீதா மோகன்** (*Sangeetha Mohan (high jumper)*) இந்தியாவைச் சேர்ந்த ஒரு தடகள வீராங்கனையாவார். முன்னாள் இந்திய பெண் உயரம் தாண்டுதல் வீராங்கனையாக அறியப்படுகிறார். 2004 ஆசிய இளையோர் தடகள வெற்றியாளர் போட்டியிலும் 2004 தெற்காசிய விளையாட்டுப் போட்டிகளிலும் உயரம் தாண்டுதல் விளையாட்டில் இந்தியாவைப் பிரதிநிதித்துவப்படுத்தியுள்ளார். சங்கீதா 2004 தெற்காசிய விளையாட்டுப் போட்டிகளில் பெண்களுக்கான உயரம் தாண்டுதல் போட்டியில் விளையாடி தங்கப் பதக்கத்தை வென்றார். உண்மையில் தெற்காசிய விளையாட்டு வரலாற்றில் 1.81 மீ பெண்கள் உயரம் தாண்டுதலில் இது ஒரு சாதனையாகும். 2004 ஆம் ஆண்டு மலேசியாவில் நடைபெற்ற ஆசிய இளையோர் தடகள வெற்றியாளர் போட்டியிட்ட இவர் பெண்களுக்கான உயரம் தாண்டுதலில் வெண்கலப் பதக்கம் பெற்றார்.

மேற்கோள்கள்
-----------

1. ↑  "Sangeetha Mohan sets women's high jump mark - Rediff.com Sports". *www.rediff.com*. 2017-12-04 அன்று பார்க்கப்பட்டது.
2. ↑  "Sangeetha leaps to a new high - Times of India". *The Times of India*. .
3. ↑  "Asian Junior Championships". *www.gbrathletics.com*. 2017-12-04 அன்று பார்க்கப்பட்டது.
அமெரிக்க அறிவியல் முன்னேற்றத்திற்கான கழகத்தின் **நியூகோம்ப் கிளீவ்லாந்துப் பரிசு** (AAAS) ஆண்டுதோறும் அறிவியல் ஆராய்ச்சி கட்டுரைகள் அல்லது அறிக்கைகள் பிரிவுகளில் வெளியிடப்பட்ட சிறந்த அறிவியல் கட்டுரைகளின் ஆசிரியருக்கு வழங்கப்படுகிறது.தீப்பரிசு நியூகோம்ப் கிளீவ்லாந்தின் நிதியுதவியுடன் 1923 இல் நிறுவப்பட்டது , அவர் 1951 இல் இறக்கும் வரை பெயர் அறியப்படாமல் இருந்தார் , இந்த காலகட்டத்தில் இது **AAAS ஆயிரம் டாலர் பரிசு** என்று அழைக்கப்பட்டது. "ஓராறிவியலாருக்கு எதிர்பாராத வகையில் ஒரு பணப்பரிசு வழங்கக்கூடிய ஊக்கம் தேவைப்பட்டதென கிளீவ்லேண்ட் நம்பியதால் இந்த பரிசு பலரைஈர்த்தது. தற்போதைய விதிகள் 1975 ஆம் ஆண்டில் நிறுவப்பட்டன - இதற்கு முன்னர் இது AAAS வருடாந்திர கூட்டத்தின் போது ஒரு வழக்கமான அமர்வில் வழங்கப்பட்டது. அறிவியலுக்கு சிறந்த பங்களிப்பைக் குறிக்கும் குறிப்பிடத்தக்க ஆவணங்களின் ஆசிரியருக்கு இது வழங்கப்பட்டது. இது இப்போது ஃபோடோர் குடும்ப அறக்கட்டளையின் நிதியுதவியால் அளிக்கப்படுகிறது. இது 25,000 அமெரிக்க டாலர் பரிசையும் உள்ளடக்கியது.

பெற்றவர்கள்
-----------

வெற்றி பெற்றவர்களின் பட்டியல்

மேற்கோள்கள்
-----------

1. 1 2  "AAAS Newcomb Cleveland Prize". AAAS. 19 June 2015 அன்று பார்க்கப்பட்டது.
2. ↑  "AAAS Newcomb Cleveland Prize". AAAS. 9 June 2015. 19 June 2015 அன்று பார்க்கப்பட்டது.
3. ↑  "Newcomb Cleveland Prize Recipients". AAAS. 19 June 2015 அன்று பார்க்கப்பட்டது.
**வீட்டு வடிவங்களும் பண்பாடும்** என்னும் இக்கட்டுரை, பல்வேறு சமூகங்களையும் சேர்ந்த மக்களுடைய வீடுகளின் வடிவங்களைத் தீர்மானிப்பதில் அச்சமூகங்களின் பண்பாடு கொண்டுள்ள தாக்கங்களைப் பற்றிக் கூறுகிறது. மக்களுடைய வீடுகளின் வடிவங்களைத் தீர்மானிக்கும் காரணிகள் எவை என்பது குறித்துப் பல கோட்பாடுகள் பலரால், பல்வேறு காலகட்டங்களில் முன்வைக்கப்பட்டுள்ளன. இவற்றின்படி, வீட்டு வடிவங்களைத் தீர்மானிக்கும் காரணிகளாகக் கூறப்படுவனவற்றுள் காலநிலை, கட்டிடப்பொருட்கள், தொழில்நுட்பம், அமைவிடம், பாதுகாப்பு, பொருளாதாரம், சமயம், பண்பாடு என்பவை முக்கியமானவை ஆகும்.

1960களில் வீட்டு வடிவங்களைத் தீர்மானிப்பதில் பண்பாட்டின் முதன்மை நிலையை வலியுறுத்திப் பல கருத்துக்கள் முன்வைக்கப்பட்டன. இவற்றுள் அமெரிக்கப் பேராசிரியரான அமொஸ் ராப்பப்போர்ட் என்பவர், தான் எழுதிய "House, Form and Culture" நூலில் முன்வைத்த கருத்துக்கள் இந்தக் கருத்துருவின் வளர்ச்சிக்கு முன்னோடியாக விளங்கின. ஒரு சமூகத்தின் பண்பாடே அச்சமூகத்தில் புழக்கத்தில் இருக்கும் வீடுகளின் வடிவங்களைத் தீர்மானிப்பதில் முதன்மைக் காரணியாக விளங்குகின்றது என்றும், ஏனையவை துணைக் காரணிகளே என்று அவர் வாதித்தார். இவரைத் தொடர்ந்து மேலும் பலர் பொது மக்களின் வீடுகளைப் பண்பாட்டு நோக்கில் பார்த்து ஆய்வுகளை முன்னெடுக்கலாயினர்.

இங்கு குறிப்பிடப் படும் 'வீடுகள்' என்பது, தொழில்முறைக் கட்டிடக் கலைஞர்களால் வடிவமைக்கப்பட்டவீடுகளையும் ஒரு குறித்த பண்பாட்டுக்கு வெளியே உருவான வீடுகளையும் அவற்றைத் தழுவிக் கட்டப்பட்ட வீடுகளையும் தவிர்த்து, நாட்டார் கட்டிடக்கலை சார்ந்த வீடுகளையும் ஒரு பண்பாட்டினரின் பாரம்பரிய வீடுகளையும் முன்னிலைப் படுத்திக் குறிக்கின்றன.

பண்பாடு - வீடு ஆகியவற்றின் இடைவினை
----------------------------------

பண்பாடு என்பது ஒரு பண்பியக் (abstract) கருத்துரு. இதன் வெளிப்பாடாக அமையக் கூடிய சமூக அமைப்புக்கள் மூலமோ அல்லது இதனூடாக வெளிப்படக்கூடிய மனிதச் செயற்பாடுகள் மூலமோதான் பண்பாடு என்பதை அறிந்துகொள்ள முடியும். இத்தகைய வெளிப்பாடுகளுக்கு ஆதரமாக அமையும் வகையில் தம்மைச் சுற்றியுள்ள சூழலை உருவாக்குவதற்கு மனிதர்கள் தொடர்ந்து முயற்சித்து வருகின்றனர். வீடுகள் இவ்வாறான சூழல்களுள் முக்கியமானவை.

குறிப்புகள்
-----------

1. ↑  Rappoport, Amos. 1969. p.60

உசாத்துணைகள்
------------

* Rappoport, Amos. *House Form and Culture*, Prentice-Hall, New Jercy, 1969
**சித்திரம் பேசுதடி 2** (*chithiram pesuthadi-2*) திரைப்படத்தை ராஜன் மாதவ் இயக்கியுள்ளார். இது 2019 ஆம் ஆண்டில் வெளியாகலாம் எனக் கருதப்படுகிறது. இப்படத்தில் நடிகர்கள் விதார்த், அஜ்மல் அமீர், அசோக், நிவாஸ் ஆதித்தன் மற்றும் நடிகைகள் காயத்ரி, ராதிகா ஆப்தே, நிவேதிதா ஆகியோர் நடித்துள்ளனர். இப்படத்தில் நந்தன் மற்றும் நடிகை பிரியா பானர்ஜி ஆகியோர் அறிமுகமாகின்றனர். முன்னதாக தமன் இசையமைப்பாளராகவும், பிரவீன்.கே. எல்.- எமன். பி. ஸ்ரீகாந்த் ஆகியோர் படத்தொகுப்பாளர்களாக முடிவெடுக்கப்பட்டது. பின்னர் இசையமைப்பாளர் சாஜன் மாதவ், ஒளிப்பதிவாளர் பத்மேஷ் மற்றும் படத்தொகுப்பாளர் கே. வெங்கட்ரமணன் ஆகியோர் இப்படத்தில் முக்கிய பங்களித்துள்ளனர். 48 மணிநேரங்களில் நடக்கும் நான்கு வெவ்வேறு கதைகளின் இணைப்பு தான் இப்படத்தின் கதைக்களம் ஆகும்

நடிகர்கள்
---------

* விதார்த்
* அஜ்மல் அமீர்
* அசோக்
* நிவாஸ் ஆதித்தன்
* நந்தன்
* காயத்ரி
* ராதிகா ஆப்தே
* நிவேதிதா
* பிரியா பானர்ஜி

தயாரிப்பு
---------

நடிகர்கள் பிரசன்னா, நரேன் அவர்களுக்குப் பதிலாக நடிகர்கள் அஜ்மல் அமீர், அசோக் நடித்துள்ளனர். நடிகை காயத்ரி முக்கிய பெண் கதாபாத்திரத்தில் நடித்துள்ளார். நடிகர் அஜ்மல் அமீர்க்கு கதாநாயகியாக நடிகை பிரியா பானர்ஜி நடித்துள்ளார். பாடலாசிரியர் மதன் கார்க்கி இப்படத்திற்கு பாடல்களை இயற்றியுள்ளார். மேற்கிந்திய மட்டைப்பந்து அணியின் புகழ்பெற்ற பந்து வீச்சாளரான டுவைன் பிராவோ சிறப்பு தோற்றமாக வருகை தந்துள்ளார்.

இப்படம் 2013ஆம் ஆண்டில் உலா என்கிற தலைப்பில் சென்னையிலும் அதன் சுற்றுப்புற இடங்களில் உருவாக்கப்பட்டது. 2018ஆம் ஆண்டில் திரையிடுவதாக எதிர்பார்க்கப்பட்டது. ஆயினும் 2006ஆம் ஆண்டில் வெற்றிகண்ட திரைப்படமான சித்திரம் பேசுதடி மூலம் இப்படத்தின் தலைப்பு 'உலா'விலிருந்து சித்திரம் பேசுதடி 2 என்று மாற்றப்பட்டது. இக்கதை சித்திரம் பேசுதடி திரைப்படத்திற்கும் எவ்வித சம்மதமில்லை. இரண்டு படங்களும் வெவ்வேறு திரைக்கதைகளைக் கொண்டு இயக்கப்பட்டுள்ளது.

சான்றுகள்
---------

1. ↑  Gupta, Rinku (1 October 2013). "I came as a blank slate: Gayathrie". *தி நியூ இந்தியன் எக்சுபிரசு*. 1 October 2013 அன்று பார்க்கப்பட்டது.
2. ↑  "Prasanna – Rajan team up for Ula – Tamil Movie News". *Indiaglitz.com*. 20 August 2012. 21 ஆகஸ்ட் 2012 அன்று மூலம் பரணிடப்பட்டது. 1 October 2013 அன்று பார்க்கப்பட்டது.
3. ↑  "New Stories". *Behindwoods*. 3 October 2013.. பார்த்த நாள்: 3 October 2013.
தாரினால் உருவாக்கப்பட்ட வேகத்தடை.
இறப்பரால் உருவாக்கப்பட்ட வேகத்தடை
**வேகத் தடுப்பான்** என்பது, சாலைகளில் பாதுகாப்பு நிலைமையை மேம்படுத்தும் நோக்கில் வண்டிகளின் வேகத்தை மட்டுப்படுத்துவதற்காக ஒரு சாதனம். ஏறி இறங்கிச் செல்ல வேண்டிய நிலையை ஏற்படுத்துவதன் மூலம் வண்டிகளின் வேகத்தைக் குறைக்க வேண்டிய தேவையை இது உருவாக்குகின்றது. வேகத் தடுப்பான்கள் பெரும்பாலும் திட்டுக்கள், மேடைகள் போன்ற வடிவில் அமைகின்றன.

அடிக்கடி மக்கள் சாலையைக் கடக்கக்கூடிய இடங்கள்; பள்ளிகள், மருத்துவமனைகளை அண்டிய சாலைகள், வண்டிகள் கூடிய கவனத்துடன் செல்ல வேண்டிய இடங்கள் போன்றவற்றில் வேகத் தடுப்பான்கள் பயன்படுகின்றன. உலகின் பல்வேறு நாடுகளிலும் பயன்பாட்டில் உள்ள இவ்வேகத் தடைகள் சிறப்பாகச் செயற்படக்கூடியவை எனினும், இவற்றின் பயன்பாட்டில் சில பாதகமான அம்சங்களும் உள்ளன. குறிப்பாக வண்டிகள் இவற்றின் மீது ஏறி இறங்கும் போது சத்தம் ஏற்படுகிறது. இரும்பினால் செய்யப்படும் சில வகைகளில் இது கூடுதலாக இருக்கும். தவிர, இத்தடைகள் வண்டிகளைச் சேதத்துக்கு உள்ளாக்கும் வாய்ப்புக்களும் உள்ளன. தடைகள் வண்டியோட்டிகளுக்குத் தெளிவாகத் தெரியாத நிலையில், வேகமாக வந்து இவற்றில் ஏறும்போது இவ்வாறான நிலை ஏற்படுவதுண்டு.

பயன்படும் பொருட்கள்
-------------------

வேகத் தடைகள் செய்வதற்குப் பல்வேறு பொருட்கள் பயன்படுகின்றன. தார், காங்கிறீட்டு, நெகிழி, உலோகம், இரப்பர் என்பன இவற்றுள் அடங்கும். சில சாலையுடன் சேர்த்து உருவாக்கப்படுகின்றன. தாரினால் செய்யப்படும் தடைகள் இவ்வாறே உருவாகின்றன. வேறு சில, வேறிடத்தில் செய்யப்பட்டு சாலையில் பொருத்தப்படுகின்றன.

வரலாறு
------

1906 ஆம் ஆண்டு யூன் 7 ஆம் தேதி, "த நியூ யார்க் டைம்ஸ்", வேகத்தடை எனக் கொள்ளத்தக்க ஒன்றை அமைக்கவுள்ளது குறித்த செய்தி ஒன்றை வெளியிட்டது. இதன்படி அமெரிக்காவின் நியூ செர்சியில் உள்ள சத்தாம் என்னும் இடத்தில் சாலையை மக்கள் கடக்கும் வழியை 5 அங்குலம் உயர்த்தி அமைக்க முடிவு செய்யப்பட்டது. பல நகரங்களில் இது போன்ற தடைகள் அமைப்பதற்கான ஆலோசனைகள் இடம்பெற்றிருப்பினும், சத்தாமிலேயே இது முதன் முதலாக அமைக்கப்பட்டது.

குறிப்புகள்
-----------

1. ↑  "Democratic Rate Plan Favored by Roosevelt [and other news]". New York Times. 1906-03-07. p. 3.
**நயினாதீவுக் கல்வெட்டு** என்பது, யாழ்ப்பாணக் குடாநாட்டுக்கு அப்பால் அமைந்துள்ள நயினாதீவில் உள்ள அம்மன் கோயிலில் உள்ள ஒரு கல்வெட்டு ஆகும். கல்லின் இரண்டு பக்கங்களிலும் பொறிப்புக்களைக் கொண்டிருந்த இக்கல்வெட்டு, இரண்டாக உடைந்த நிலையிலேயே கண்டெடுக்கப்பட்டது. கீழ்ப்பகுதி கோயில் சுவரின் ஒரு பகுதியாகக் கட்டப்பட்டுள்ளது. மற்றப் பகுதி கோயில் கட்டப்பட்ட காலத்தில் சிற்பிகள் தமது ஆயுதங்களைத் தீட்டுவதற்காகப் பயன்பட்டதனாற் போலும் ஒரு பக்கத்து எழுத்துக்கள் வாசிக்க முடியாதபடி அழிந்து போய்விட்டன. ஆனால், இத்துண்டின் பின்பக்கம் நிலத்துடன் இருந்ததால் எழுத்துக்கள் சேதமடையாமல் தப்பிவிட்டன.

1920களில் வெளிவந்த *பண்டைய யாழ்ப்பாணம்* *(Ancient Jaffna)* என்னும் தனது ஆங்கில நூலில் இது பற்றிக் குறிப்பிட்ட செ. இராசநாயகம், அதன் உள்ளடக்க வாசிப்பையும் அடிக்குறிப்பாக வெளியிட்டார். 1949ல் இலங்கைத் தொல்பொருட் திணைக்களத்தினர் இக்கல்வெட்டின் மைப்பிரதி ஒன்றை எடுத்தனர். இதை அடிப்படையாகக் கொண்டு 1989ல் இக்கல்வெட்டை வாசித்த கா. இந்திரபாலா, யாழ்ப்பாணத்துச் சாசனங்கள் பற்றித் தான் எழுதிய கட்டுரையில் அதை வெளியிட்டார்.

முதலாம் பரக்கிரமபாகு என்னும் சிங்கள அரசனால் வெளியிடப்பட்ட இக்கல்வெட்டுத் தமிழ் மொழியிலும், சில பகுதிகள் சமசுக்கிருத மொழியிலும் உள்ளன. இதன் எழுத்தமைதி கொண்டும், பராக்கிரமபாகுவின் ஆட்சிக் காலத்தை அடிப்படையாக வைத்தும் இக்கல்வெட்டு 12 ஆம் நூற்றாண்டில் பொறிக்கப்பட்டது எனக் கருதப்படுகிறது. பிறநாட்டு வணிகர்களுக்கான வசதிகள், வரிகள் என்பன குறித்து இக்கல்வெட்டு எடுத்துக் கூறுகிறது. நெடுந்தீவு, நயினாதீவு போன்ற பகுதிகளில் வணிகக் கப்பல்கள் அடிக்கடி கரைதட்டிச் சேதம் அடைந்து வந்ததால், நயினாதீவில் இது பொறிக்கப்பட்டிருக்கலாம் என இராசநாயகம் கருதினார். ஆனால், இது ஊர்காவற்றுறையிலேயே முதலில் பொறிக்கப்பட்டது என்றும் பின்னர் பிற்காலத்தில் இது நயினாதீவுக்குக் கொண்டு போயிருக்கலாம் என்பதும் இந்திரபாலாவின் கருத்து.

குறிப்புகள்
-----------

1. 1 2 3  Ras<anayagam, C. 1993. p.208.
2. 1 2  இந்திரபாலா, கா. 1989. பக்.44.
3. ↑  இந்திரபாலா, கா. 1989. பக்.43.

உசாத்துணைகள்
------------

* இந்திரபாலா, கா. *யாழ்ப்பாணத்துக் கல்வெட்டுக்கள்*, சிந்தனை, மலர் II(4), 1989.
* பத்மநாதன், சி. *இலங்கைத் தமிழ்ச் சாசனங்கள்*, இந்துசமயக் கலாச்சார அலுவல்கள் திணைக்களம், கொழும்பு, 2006.
* Rasanayagam, C. *Ancient Jaffna*, Asian Educational Servises, New Delhi, 1993.
ஓவியத்துறையில் **வானியலாளர்** என்பது டச்சு ஓவியரான யொகான்னசு வெர்மீர் என்பவரால் 1668 ஆம் ஆண்டளவில் வரையப்பட்ட ஓவியத்தைக் குறிக்கும். எண்ணெய் வண்ணம் கொண்டு 51 சமீ x 45 சமீ அளவுள்ள கன்வசில் வரையப்பட்ட இவ்வோவியம் தற்போது பாரிசு நகரில் உள்ள லூவர் அருங்காட்சியகத்தில் உள்ளது]].

அறிவியலாளர்களை வரைபொருள் ஆக்குவது 17 ஆம் நூற்றாண்டு டச்சு ஓவியங்களில் விருப்பத்துக்குரிய விடயமாக இருந்தது. வெர்மீர் வரைந்த ஓவியங்களுள் இவ்வாறான ஓவியங்களாக இதுவும், இதன் பின்னர் வரையப்பட்ட "புவியியலாளர்" என்னும் ஓவியமும் அடங்கும். இரண்டு ஓவியங்களிலும் உள்ளவர் ஒருவராகவே இருக்கக்கூடும் எனக் கருதப்படுகிறது, பெரும்பாலும் ஆன்டனி வான் லீவன்கூக் (Antonie van Leeuwenhoek) ஆக இருக்கலாம்.

படத்தில் இருப்பவர் வானியலாளர் என்பதைக் காட்டுவதற்காக புவிக் கோளமும், மெட்டியசு (Metius) என்பவர் எழுதிய வானியல் தொடர்பான நூலொன்றும் ஓவியத்தில் வரையப்பட்டுள்ளன. குறியீடாக, ஓவியத்தில் காட்டப்பட்டுள்ள புத்தகம் நூலின் மூன்றாம் பகுதி தெரியுமாறு விரித்து வைக்கப்பட்டுள்ளதாம். அம்மூன்றாம் பகுதி இறைவனிடம் இருந்து தூண்டுதல் பெறுமாறு வானியலாளர்களுக்கு அறிவுரை கூறும் பகுதி. ஓவியத்திலுள்ள சுவரில் காணப்படும் படத்தில் மோசே காட்டப்பட்டுள்ளார். மோசே அறிவுக்கும், அறிவியலுக்கும் குறியீடாகக் காட்டப்பட்டிருக்கலாம் எனக் கருதப்படுகிறது.

குறிப்புகள்
-----------

1. ↑  "L'Astronome ou plutôt L'Astrologue". *Atlas: the database of the exhibited works of art* (French). Musée du Louvre. 2006-10-14 அன்று பார்க்கப்பட்டது.CS1 maint: Unrecognized language (link)
2. ↑  Bailey, Anthony (2001). *Vermeer: A View of Delft*. பக். 165–170. பன்னாட்டுத் தரப்புத்தக எண்:0-8050-6930-5. .
3. ↑  Bailey, Martin (1995). *Vermeer*. பக். 102–104. .
4. ↑  van Berkel, Klaas. "Vermeer and the Representation of Science". *The Scholarly World of Vermeer*. பக். 13–14. பன்னாட்டுத் தரப்புத்தக எண்:90-400-9825-5. .
5. ↑  Van Berkel, K. (February 24 1996). *Vermeer, Van Leeuwenhoek en De Astronoom*. Vrij Nederland (Dutch magazine), p. 62–67.
**மதன் லால் மேத்தா** (*Madan Lal Mehta*, 1932 - 2006) இந்திய வம்சாவழியினரின் தத்துவார்த்த இயற்பியலாளர் ஆவார்.

சுயசரிதை
--------

டான் லால் மேத்தா 1932 டிசம்பர் 24 அன்று ராஜஸ்தானிலுள்ள ரில்மக்ராவில் பிறந்தவர். இவர் வடமேற்கு இந்தியாவில் உள்ள உதய்பூரில் ஒரு சிறிய கிராமத்தில் பிறந்தார். ராஜஸ்தான் பல்கலைக்கழகத்தில் (ஜெய்ப்பூர்) 1956 இல் கணிதத்தில் தனது மாஸ்டர் ஆஃப் சயின்ஸ் பெற்றார்.

பாம்பேயில் டாடா இன்ஸ்டிடியூட் ஆஃப் பன்மால்மென்ட் ரிசர்ச்சில் இரண்டு ஆண்டுகள் கழித்து, அவர் நவம்பர் 1958 இல் பிரான்ஸ் சென்றார், மையம் டி எட்யூட்ஸ் நியூக்ளியேர்ஸ் டி சாக்லேயில் கணித இயற்பியல் திணைக்களத்தில் (தற்போது கோட்பாட்டு இயற்பியல் துறை) சேர வேண்டும்.

1961 இல், க்ளாட் ப்ளோச்சின் கீழ் டி.எல்.டீவை குறைந்த அடர்த்தி கொண்ட பொருட்களில் பணிபுரிந்தார். 1962-1963 வரை, அவர் பிரின்ஸ்டன் (அமெரிக்கா) இன் இன்ஸ்டிட்யூட் ஃபார் அட்வான்ஸ்ட் ஸ்டடி இல் பணியாற்றினார். 

1966-1967 ஆண்டுகளில் பிரின்ஸ்டன் பல்கலைக்கழகத்திலும் ஆர்கோன் தேசிய ஆய்வகத்திலும் பணியாற்றுவதற்காக ஐக்கிய மாகாணங்களுக்கு திரும்புவதற்கு முன்பு அவர் தில்லி பல்கலைக்கழகத்தில் பணிபுரிந்தார். பின்னர், மேத்தா 1967 செப்டெம்பரில் CEA Saclay இல் தியரியியல் இயற்பியல் துறைக்கு மாற்றப்பட்டார், அங்கு அவர் தனது கல்வியின் இறுதி வரை இருந்தார். 1970 இல் சிஎன்ஆர்எஸ் அவரை பணியமர்த்தியபோது, மேத்தா 1971 இல் பிரெஞ்சு குடியுரிமை பெற்றார்.

சி.ஏ.ஏ. சாக்லேயில் அவரது தொழில் வாழ்க்கைக்குப் பிறகு, அவர் ஜனவரி 2005 இல் இந்தியா திரும்பினார் மற்றும் 2006 டிசம்பர் 10 அன்று உதய்பூரில் இறந்தார். ஆங்கிலம், பிரஞ்சு, ரஷியன், ஜப்பனீஸ், மாண்டரின் மற்றும் ஹிந்தி உள்ளிட்ட பல மொழிகளில் மேத்தா பேசினார்.

இயற்பியல் வேலை
--------------

மடான் லால் மேத்தா, சீரற்ற மாட்ரிஸில் அவரது பணிக்காக அறியப்படுகிறார். அவரது புத்தகம் "ரேண்டம் மேட்ரிஸஸ்" துறையில் கிளாசிக் கருதப்படுகிறது. யூகேன் விக்னர் மெஹ்தாவை தனது சியாம் ஆய்வு நேரத்தில் ரேண்டம் மாட்ரிஸில் மேற்கோள் காட்டினார்.

Michel Gaudin உடன் இணைந்து, மெஹ்தா ஆர்த்தோகனல் பல்லுறுப்பு முறைமுறையை உருவாக்கியது, மாறாத அணி ஒழுங்கமைப்பின் eigenvalue விநியோகத்தைப் படிக்க அடிப்படை கருவி. ஃப்ரீமேன் டைசன் உடன் இணைந்து, மேஹ்டா டைசன் வட்ட வட்டாரங்களில் பணியாற்றினார். மற்ற நன்கு அறியப்பட்ட கூட்டுப்பணியாளர்கள் P.K. ஸ்ரீவாஸ்தவா, என். ரோஜென்ஸ்வீக், ஜே. க்ளொய்சேக்ஸ், ஜி. மஹூக்ஸ், ஏ. பாண்டே, ஜே. எம். நார்மாண்ட், ஐ. கோஸ்டோவ் மற்றும் பி. எயார்ட்ட்.

குறிப்புகள்
-----------

1. ↑  Institut de Physique Théorique obituary
2. ↑  Mehta, M.L. (2004). *Random Matrices* (3rd ). Amsterdam: Elsevier/Academic Press. பன்னாட்டுத் தரப்புத்தக எண்:0-12-088409-7.
3. ↑  Mehta, Madan Lal (2004). *Random Matrices, Volume 142, Third Edition (Pure and Applied Mathematics)*. Academic Press. பன்னாட்டுத் தரப்புத்தக எண்:978-0120884094.
4. ↑  
[*தொடர்பிழந்த இணைப்பு*]
சில வரலாற்றுக்கு முந்தியகாலக் கற்கருவிகள்.
**கற்கருவி** என்பது பொதுவாக, பகுதியாகவோ முழுமையாகவோ கல்லால் செய்யப்பட்ட கருவியைக் குறிக்கும். கற்கருவிகளில் தங்கியிருக்கும் சமுதாயங்களும் பண்பாடுகளும் தற்காலத்திலும் இருந்தாலும், பெரும்பாலான கற்கருவிகள் ஏற்கனவே அழிந்து போய்விட்ட வரலாற்றுக்கு முந்திய, குறிப்பாகக் கற்காலப் பண்பாடுகளுடன் தொடர்புடையவை. இவ்வாறான வரலாற்றுக்கு முந்திய காலச் சமுதாயங்களைப் பற்றி ஆய்வு செய்யும் தொல்லியலாளர்கள், கற்காலக் கருவிகள் தொடர்பான ஆய்வை கற்பொருட் பகுப்பாய்வு என்கின்றனர். அம்புத்தலை, ஈட்டிமுனை, அரைக்கும்கல் போன்று வரலாறு முழுதும் பயன்பட்ட பலவகையான கருவிகள் கல்லால் செய்யப்பட்டன. பழங்கற்கால வரலாற்றுச் சான்றுகளில் மிகப் பெரும்பாலானவை கற்கருவிகளே. கற்கருவிகள் தேய்கல்லினால் அல்லது உடைகல்லினால் செய்யப்பட்டன.

உடைகற் கருவிகள் தீக்கல், ரேடியோலைட், கல்செடோனி, பேசல்ட், குவாட்சைட், அப்சிடியன் போன்ற வகைக் கற்களில் இருந்து "பாறைக் குறைப்பு" என்னும் வழிமுறை மூலம் உருவாக்கப்பட்டன. ஒரு சம்மட்டிக் கல்லினால் அடித்து மூலக் கல்லில் இருந்து கல் துண்டுகளை உருவாக்குதல் ஒரு மிக எளிமையான பாறைக் குறைப்பு ஆகும்.

குறிப்புகள்
-----------

1. ↑  பான், பவுல். சுந்தர், கோ. (மொழிபெயர்ப்பு), *தொல்லியல் மிகச் சுருக்கமான அறிமுகம்*, அடையாளம், 2007. பக். 33

கலைச்சொற்கள்
------------

* கற்பொருட் பகுப்பாய்வு - Lithic analysis
* தேய்கல் - Grind Stone
* உடைகல்- Chipped Stone
* கல் துண்டு - Flake

இவற்றையும் பார்க்கவும்
----------------------

* கற்கோடரி
*ஆதாமின் உருவாக்கத்திலிருந்து* விவரங்கள்
சிசுடைன் சிற்றாலய உட்புறத்தில் காணப்படும் உட்கூரையும் சுவரோவியங்களும்
**சிசுடைன் சிற்றாலய உட்கூரை** (*Sistine Chapel ceiling*) என்பது திருத்தந்தை இரண்டாம் ஜூலியுஸினால் அதிகாரமளிக்கப்பட்டு, 1508 ம் ஆண்டு முதல் 1512 ம் ஆண்டுக்கு இடைப்பட்ட காலத்தில் மைக்கலாஞ்சலோவினால் தீட்டப்பட்ட, சிசுடைன் சிற்றாலயத்தில் அமைந்துள்ள, உயர் மறுமலர்ச்சிக் கலையின் சுதை ஓவியங்கள் ஆகும். இந்த உட்கூரை, திருத்தந்தை நான்காம் சிக்ஸ்துவினால் 1477 க்கும் 1480 க்கும் இடைப்பட்ட காலத்தில் வத்திக்கான் நகரில் கட்டப்பட்ட திருத்தூதரக அரண்மனையின் அருகே அமைந்துள்ளது. இவ்வாலயம் புதிய திருத்தந்தையைத் தேர்ந்தெடுக்கக் கூடும் இடத்திலும், பல முக்கிய வழிபாடுகள் நடைபெறும் இடத்திலும் அமைந்து உள்ளது.

குறிப்புகள்
-----------

1. ↑  Shearman 1986, pp. 22–36

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Sistine Chapel ceiling***   
என்பதின் ஊடகங்கள் உள்ளன. 

* Vatican Museum
	+ 3-D interior view
* Visual/Interactive Tour of the Sistine Chapel Ceiling and upper walls, with identifications and detail images
* Models of wax and clay used by Michelangelo in making his sculpture and paintings
**நாயன்மார்கட்டு சிறீ இராசராசேசுவரி அம்பாள் ஆலயம்** யாழ்ப்பாணம் நாயன்மார்கட்டுக் கிராமத்திலுள்ள தொன்மையான முப்பெருஞ் சைவாலயங்களுள் ஒன்றாகும்.

முன்னோடி ஆலயம்
--------------

நல்லைநகர் ஆறுமுக நாவலரின் மூதாதையர்களுக்குரிய காணியில், அச்சுவேலியிலிருந்து வந்த முருகர் என்பவர் இங்கு வாழ்ந்து, ஒரு வேப்பமரத்தின் கீழ் மேடை அமைத்து, பேய்ச்சி அம்பாளின் மரக்கட்டை உருவமைத்து வழிபட்டதாகவும் பின் முன்னோடி ஆலயம் அமைந்ததாகவும் கூறப்படுகின்றது. வேப்பமரத்தின் அருகே முன்னரே அன்னை வழிபாடு இருந்ததா அல்லது அவரே முன்னோடியாக அமைத்தாரா என்பதை அறிய முடியவில்லை. முருகர் பரம்பரையினர் ஆலயத் திருப்பணிகளைத் தொடர்ந்ததாகவும் பின் அவர்களின் நண்பர்களும் ஊரவர்களும் ஆலயப் பணியை மேற்கொண்டதாகவும் கூறப்படுகின்றது.

புதிய ஆலயப்பணி
--------------

கி.பி. 1521 இல் முருகரால் தொடங்கப்பட்ட இக்கோயில் 1571இல் அழிந்து, அன்னையின் மரச்சிலை நிலத்துள் மறைந்ததாகவும் கூறப்படுகிறது. எனினும் அன்னை வழிபாடு தொடர்ந்து 1918இல் பெருமழை பெய்து கோயில் மீண்டும் அழிவுற்றதாகவும் கோயிலை மீள அமைக்க முயன்றபோது நிலத்தின் கீழிருந்த அன்னை சிலை மீட்கப்பட்டுக் கோயிலில் பயன்படுத்தப்பட்டதாகவும் அது இன்றுவரை ஆலயத்துள் இருப்பதாகவும் கூறப்படுகின்றது.

உசாத்துணை நூல்கள்
-----------------

* நாயன்மார்கட்டு சிறீ இராசராசேசுவரி அம்மன் திருக்கோவில் திருக்குடழுழுக்கு சிறப்பு மலர் - 2020
**யோகான் பிரான்சு என்கே** (*Johann Franz Encke*, 23 செப்டம்பர் 1791 – 26 ஆகத்து 1865) செருமானிய வானியலாளர் ஆவார். இவரது ஆய்வுகளில் புவிக்கும் சூரியனுக்கும் இடையில் உள்ள தொலைவை அளத்தல், சனிக் கோளின் நோக்காய்வுகள், வால்வெள்ளிகள், சிறுகோள்கள் ஆகியவற்றின் வட்டணைச் சுழல்வு நேரங்களைக் கணக்கிடல் ஆகியவை முதன்மையானவை.

வாழ்க்கை
--------

என்கே ஃஅம்பர்கில் பிறந்தார். இவரது தந்தை ஜாகோபுகிர்ச்சுவில் எழுத்தராகப் பணிபுரிந்துள்ளார். இவர் எட்டுபேரில் கடைசியாகப் பிறந்தவர். இவருக்கு அகவை நான்கு ஆகும்போது தந்தை இறந்துவிட்டர். தனாசிரியரின் உதவியால் இவர் கெலெகிரிடென்ழ்சூல் தெசு ஜொகான்னியூம்சு வில் கல்வி பயின்றுள்ளார். இவர் கணிதவியலும், வானியலும் 1811இல் இருந்துகோட்டிங்கன் பல்கலைக்கழகத்தில் கார்ல் பிரீடுரிக் காசு விடம் பயின்றுள்ளார்; ஆனால் இவர் ஓல்சுட்டின், மெக்லென்பர்கு சார்ந்த பிரசியக் காலாட்படையில் படைமேலராக1813-1814 போருக்காக ஃஆன்சியாட்டிக் தொகுதியில் சேர்க்கப்பட்டுள்ளார்.மீண்டும் 1814இல் பல்கலைக்கழகப் படிப்பைத் தொடர்ந்துள்ளார் ஆனால் நெப்போலியன் எல்பாவில் இருந்து தப்பிச் சென்றதும் இவர் மீண்டும் படையில் சேர்ந்து 1815 வரை பணிபுரிந்து படைத்தலைவராகியுள்ளார்.

இவர் 1816இல் கோட்டிங்கனுக்குத் திரும்பியதும், கோத்தா அருகில் இருந்த சீபர்கு வான்காணகத்தில் உடனே பனியில் பெனார்டித் வான் இலிண்டேனௌவால் தன் உதவியாளராக சேர்க்கப்பட்டுள்ளார் (வான் இலிண்டேனௌ இவருக்கு படைப்பணியில் பழக்கமானவர்). இவர் 1680 வால்வெள்ளியைப் பற்றி ஆய்வு செய்தார். இதற்காக 1817இல் இவருக்குக் கோட்ட பரிசு காசு, ஓல்பர்சு ஆஹிய இரு நடுவர்களால் வழங்கப்பட்டது; இவர் 1812இல் தோன்றிய வால்வெள்ளி மீண்டும் 71 ஆண்டுகளில் வரும் எனச் சரியான முன்கணிப்பைச் செய்தார். இந்த வால்வெள்ளி இப்போது *12பி/பொன்சு புரூக்சு*  என அழைக்கப்படுகிறது.

தகைமைகள்
--------

* அரசு வானியல் கழகப் பொற்பதக்கம்1824இலும் 1830இலும் இருமுறை பெற்றுள்ளார்.
* நிலாவின் குழிப்பள்ளம் ஒன்று "என்கே குழிப்பள்ளம்" எனப் பெயரிடப் பட்டுள்ளது.
* 9134என்கே என இவர் பெயரால் சிறுகோள் ஒன்று அழைக்கப்படுகிறது.
* சனிக்கோளின் வலயங்கள் "என்கே இடைவெளி" என இவர் பெயரால் அழைக்கப்படுகிறது.
* ஒரு சிறுகோளின் வட்டணை சுழல்நேரத்தைக் கணக்கிட்டதால் அது இவர் பெயரால் வழங்கப்படுகிறது.

குறிப்புகள்
-----------


விக்கிமீடியா பொதுவகத்தில்,  
 ***யோகான் என்கே***   
என்பதின் ஊடகங்கள் உள்ளன.

மேற்கோள்கள்
-----------

* "Encke, Johann Franz". *பிரித்தானிக்கா கலைக்களஞ்சியம்* (11th). (1911). Cambridge University Press.
* "Encke, Johann Franz". *New International Encyclopedia* (1st). (1905). New York: Dodd, Mead.

வெளி இணைப்புகள்
---------------

* Obituary of "John Francis Encke"
வங்காளதேசத்தில் பரிசால் மாவட்டத்தின் அமைவிடம்
**பரிசால் மாவட்டம்** (Barisal district) (வங்காள மொழி: বরিশাল) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் பரிசால் கோட்டத்தில் உள்ளது. வங்காளதேசத்தின் தென்மத்தியில் அமைந்த இம்மாவட்டத்தின் நிர்வாகத் தலைமையிடம் பரிசால் நகரம் ஆகும். 

1797-இல் நிறுவப்பட்ட பரிசால் மாவட்டத்தின் பழைய பெயர் பேக்கர்கஞ்ச் ஆகும்.

எல்லைகள்
--------

பரிசால் மாவட்டத்தின் வடக்கில் மதாரிபூர், ஷரியத்பூர், சந்திரப்பூர் மற்றும் லெட்சுமிபூர் மாவட்டத்தின் பகுதிகளும், தெற்கில் பதுவாகாளி, பர்குணா மற்றும் ஜலோகதி மாவட்டங்களும், கிழக்கில் போலா மாவட்டம் மற்றும் லெட்சுமிபூர் மாவட்டம், மேற்கில் கோபால்கஞ்ச் மாவட்டம், பிரோஜ்பூர் மாவட்டம் மற்றும் ஜாலோகதி மாவட்டமும் எல்லைகளாக அமைந்துள்ளது.

தட்ப வெப்பம்
------------

பரிசால் மாவட்டத்தின் அதிக படச வெப்ப நிலை 35.1° செல்சியஸ் ஆகவும், குறைந்த பட்ச வெப்ப நிலை 12.1° செல்சியஸ் ஆகவும், ஆண்டு சராசரி மழைப் பொழிவு 1955 மில்லி மீட்டராக உள்ளது.

மாவட்ட நிர்வாகம்
----------------

பரிசால் மாவட்டம் பத்து துணை மாவட்டங்களையும், எண்பத்தி ஆறு ஒன்றியக் குழுக்களையும், 1175 கிராமங்களையும் கொண்டுள்ளது.

மக்கள் தொகையியல்
----------------

2784.52 சதுர கிலோ மீட்டர் பரப்பு கொண்ட பரிசால் மாவட்டத்தின் 2011-ஆம் ஆண்டின் தற்காலிக மக்கள் தொகை கணக்கெடுப்பின் படி மக்கள் தொகை 23,24,310 ஆக உள்ளது. அதில் ஆண்கள் 11,37,210 ஆகவும், பெண்கள் 11,87,100 ஆகவும் உள்ளனர். பாலின விகிதம் 96 ஆண்ககளுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 835 நபர்கள் வீதம் வாழ்கின்றனர். சராசரி எழுத்தறிவு 61.2 % ஆக உள்ளது.

கல்வி
-----

பரிசால் மாவட்டத்தில் சேர்-இ-வங்காள மருத்துவக் கல்லூரி, பரிசால் பல்கலைக்கழகம், பரிசால் அரசு மருத்துவக் கல்லூரி, அரசு மகளிர் கல்லூரி முதலிய கல்வி நிறுவனங்கள் உள்ளது.

பிற தகவல்கள்
------------

பரிசால் மாவட்டத்தில் மெக்னா ஆறு, இலிஷா கிட்டான்கோலா, ஏரியல் கா, தேதுலியா, பிஸ்காளி, ஹில்சா, பேக்கர்கஞ்ச், சாந்தா, கலபதோர், ராம்கஞ்ச் கொஜாலியா முதலி ஆறுகள் பாய்கிறது.

எனவே இங்கு வேளாண்மைத் தொழில் வளம் கொழிக்கிறது. நெல், சணல், கரும்பு, வெங்காயம், கொய்யா,, வெற்றிலை, மா, பழா, வாழை மற்றும் எண்ணெய் வித்துக்கள் அதிகம் பயிரிடப்படுகிறது. 
மீன் பிடித் தொழிலும் சிறந்து விளங்குகிறது.

மேற்கோள்கள்
-----------

1. ↑  *About Barisal* பரணிடப்பட்டது 2017-01-20 at the வந்தவழி இயந்திரம் Local Government Engineering Department, Local Government Division, Ministry of Local Government, Rural Development & Cooperatives; retrieved 14 May 2014.
2. ↑  KAM Saiful Islam (2012). "Barisal District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
3. ↑  [  Community Report Barisal Zila June 2012]
4. ↑  Barisal District, Bangladesh

விக்கிமீடியா பொதுவகத்தில்,  
 ***பரிசால் மாவட்டம்***   
என்பதின் ஊடகங்கள் உள்ளன.
இலங்கை பெரும் இனச்செளுமை கொண்ட நாடு. இது தென்னிந்தியாவில் காணப்படும் தாவர, விலங்கினங்களுடன் தொடர்புபட்ட பற்பல வன சூழல் பிராந்தியங்களுக்குத் தாயகமாகும். ஈரத்தன்மை பொருந்திய பருவப்பெயற்சிக் காற்றுகளால் வருடப்படும் இலங்கையின் தென் - மேற்கு பகுதியில் தாழ்நில மழைக்காடுகள் அமைந்துள்ளன. நாட்டின் மத்திய மலைப்பகுதியை நோக்கிச்செல்லும் போது அவை இலங்கை மலைசார்ந்த மழைக்காடுகளாக மாற்றம் பெறுகின்றன. இவ்விரு அயனமண்டல ஈரலிப்பு காட்டுப்பிராந்தியங்களும் இந்தியாவின் மேற்கு மலைத்தொடருடன் நெருங்கிய தொடர்புள்ளவையாக காணப்படுகின்றன.

இலங்கையின் வனப்பகுதிகள் விவசாயம், மரத்தொழில், கால்நடை போசனம் போன்றவற்றுகாக பெருமளவில் அழிக்கப்பட்டுள்ளது. பல காப்பரண்கள் எஞ்சியுள்ள வனப்பகுதிகளைப் பாதுகாப்பதற்காக அமைக்கப்பட்டுள்ளன. இலங்கையில் மூன்று உயிரினமண்டல ஒதுக்கங்கள் உள்ளன.

இலங்கையானது பறவை உட்பிரதேச உரிமையின் மையமாகக் காணப்படுகின்றது. இலங்கையில் ஆயிரக்கணக்கான விலங்கினங்கள் வாழ்வதுடன், அவற்றில் பல இலங்கை உட்பிரதேசத்துக்குரியவை.

இலங்கைத் தீவின் பரப்பளவுடன் ஒப்பிடுகையில் இங்கு பறவையினங்கள் மிக அதிகளவில் காணப்படுகின்றன. 443 பறவையினங்கள் இதுவரை கண்டறியப்பட்டுள்ளன. இங்கேயே தங்கி வாழும் பறவைகள் தவிர குறிப்பிடத்தக்க அளவு எண்ணிக்கையிலான இடம்பெயர் பறவையினங்கள், தங்கள் வடகோளத்து வாழ்விடங்களின் குளிர் காலத்தைத் தவிர்ப்பதற்காக இலங்கைக்கு வருபவை.

பறவையினங்களில் 233 இலங்கையிலேயே வசிப்பவை, இவற்றுள் 26 உட்பிரதேசத்துக்குரியவை. ஏனையவை இந்தியத் தலைநிலத்தில் வாழ்பவை, எனினும் அவற்றில் 80க்கு மேற்பட்டவை இலங்கைக்கேயுரிய சிறப்புக் குணாம்சங்களுடன் விருத்தியடைந்துள்ளன. இவற்றுட் சில இனங்கள் அவற்றின் சிறகமைப்பு இயல்புகளைப் பொறுத்தவரை தொடர்புடைய இந்திய இனங்களிலிருந்து மிகுந்த வேறுபாடுள்ளவையாக உள்ளன.